Document ID: 32003R2323

Nõukogu määrus (EÜ) nr 2323/2003,
17. detsember 2003,
millega määratakse 2004/05. turustusaastaks kindlaks abi määrad seemnesektoris
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 37,
võttes arvesse komisjoni ettepanekut,
võttes arvesse Euroopa Parlamendi arvamust, [1]
võttes arvesse Euroopa majandus- ja sotsiaalkomitee arvamust, [2]
võttes arvesse regioonide komitee arvamust
ning arvestades järgmist:
(1) Nõukogu 26. oktoobri 1971. aasta määruse (EMÜ) nr 2358/71 (seemneturu ühise korralduse kohta [3]) artikkel 3 on alates 2005/06. turustusaastast tühistatud nõukogu 29. septembri 2003. aasta määrusega (EÜ) nr 1782/2003, millega ühise põllumajanduspoliitika raames kehtestatakse otsetoetuste kava ühised eeskirjad ja teatavad talupidajate toetuskavad. [4] Seetõttu tuleks erandina määruse (EMÜ) nr 2358/71 artikli 3 lõikest 1 määrata seemnete tootmistoetus kindlaks ainult 2004/05. turustusaastaks.
(2) Kuna olukord Euroopa Liidu turul ja selle tõenäoline areng ei taga tootjatele rahuldavat sissetulekut, tuleks kõnealusel turustusaastal anda tootmistoetusi.
(3) Määruse (EMÜ) nr 2358/71 artikli 3 lõikes 2 nõutakse, et abi määrad peegeldaksid ühelt poolt vajadust tagada tasakaal ühenduses vajaliku tootmismahu ja koguste vahel, mida on võimalik turustada, ning teiselt poolt nende toodete hindu kolmandate riikide turul.
(4) Kõnealuste kriteeriumide kohaldamise tulemusel kehtestatakse 2004/05. turustusaastaks abi määrad käesoleva määruse lisas,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EMÜ) nr 2358/71 artikli 3 lõikest 1 kehtestatakse 2004/05. turustusaastaks seemnesektoris abi määrad käesoleva määruse lisas.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 2003

Labels: 3
15
19
6